Sagredo acompanya el President de la Generalitat en la seua visita al Liceu Francés de Paterna
16/11/2015

# Sagredo acompanya el President de la Generalitat en la seua visita al Liceu Francés de Paterna

[![L'alcalde junt amb el President de la Generalita Ximo Puig, el cònsol de França a València i Castelló, Pablo Broseta, i el director del Liceu Francés, Gilles Almosni](/images/noticias/2015/11/puig-liceo-frances.jpg)](/images/noticias/2015/11/puig-liceo-frances.jpg)

16.11.2015

L’Alcalde mostra la seua solidaritat amb el poble francés i guarda junt amb els escolars i el professorat del centre educatiu un minut de silenci en record de les víctimes

L’alcalde de Paterna, Juan Antonio Sagredo, ha acompanyat el president de la Generalitat Valenciana, Ximo Puig, en la visita que ha realitzat este matí al Liceu Francés de Paterna.

El primer edil ha afirmat que hui “és un dia trist per a tots els veïns i veïnes” i ha traslladat, en nom seu i en el dels ciutadans de Paterna, la màxima solidaritat amb el poble francés.

A l’acte, convocat en el propi pati del Liceu francés, han assistit diversos membres de la corporació municipal, entre ells la regidora de l’àrea de Cultura, Francisca Periche. El cònsol de França a València i Castelló, Pablo Broseta, i el director del Liceu Francés, Gilles Almosnin, han acompanyat també el President Puig en la seua visita al centre educatiu.

Este passat dissabte desenes de veïns i veïnes de Paterna van acudir a una concentració silenciosa, celebrada en les escales de l’Auditori municipal, per a mostrar la seua repulsa als atemptats terroristes d’este passat cap de setmana a París.